Android Auto
Android Auto Googleov je sustav koji omogućuje upravljanje mobilnim uređajima temeljenim na Androidu (inačice 5.0 i novije) pomoću upravljačke ploče automobila. Najavljen je 25. lipnja 2014. na Googleovoj godišnjoj Google I/O konferenciji. Android Auto mobilna aplikacija objavljena je 19. ožujka 2015. godine. Sustav omogućuje vozačima kontrolu nad GPS navigacijom, reprodukcijom glazbe, SMS-om, pozivanjem i pretraživanjem Interneta. Sustavom se može upravljati pomoću tipki ili ekrana osjetljivog na dodir, a zbog sigurnosnih razloga preporuča se upravljanje glasovnim naredbama. U svibnju 2015. godine, Hyundai je postao prvim proizvođačem automobila koji koristi Android Auto korištenjem tog sustava u svom Hyundai Sonata automobilu iz 2015. godine.

Mogućnosti
Cilj Android Auta je proširenje mogućnosti Android uređaja na upravljačku ploču automobila. Kako bi se sustav koristio, korisnik mora posjedovati uređaj temeljen na Android Lollipop ili novijem operacijskom sustavu i automobil koji podržava Android Auto nakon čega se Android uređaj spaja na automobil pomoću USB kabla. Umjesto pokretanja vlastitog operacijskog sustava, upravljačka ploča automobila služi kao vanjski zaslon Android uređaja, koji pokreće sav softver prikazujući korisničko sučelje specifično za automobil ugrađeno u operacijski sustav. Izdan je i Android SDK koji omogućuje razvijateljima treće strane da prilagode svoje aplikacije Android Autu.

Podrška za hardver automobila
Pomoću Android Auta, uređaj ima pristup određenom hardveru i senzorima automobila.

Partneri proizvođači
Proizvođači koji planiraju ponuditi automobile s podrškom za Android Auto su: Abarth, Acura, Alfa Romeo, Audi, Bentley, BMW, Chevrolet, Chrysler, Dodge, Fiat, Ford, GMC, Honda, Hyundai, Infiniti, Jaguar, Land Rover, Jeep, Kia, Lamborghini, Lexus, Lincoln, Mahindra and Mahindra, Maserati, Mazda, Mercedes-Benz, Mitsubishi, Nissan, Opel, RAM Trucks, Renault, SEAT, Škoda, Subaru, Suzuki, Tata Motors Cars, Toyota, Volkswagen, Volvo.

Vanjske poveznice
 Android Auto

Vidi još
 Apple CarPlay

Izvori

Informatika
Automobili
Google